《霓裳中序第一 感怀君莲，用草窗韵》
清代·赵我佩

青山恨万叠。蹙损双弯眉上叶。愁似蚕丝寸结。更怕听乱蛩，空阶啼月。

香消臂雪。剩绀纱和泪留箧。伤心处，挑灯不语，忍把旧情说。

凄绝。凤箫声咽。叹地下芳魂易灭。相思无限怅别。

尽抛却湘奁，玉环瑶玦。素娥明镜缺。早唱到霓裳断阕。

从今便，梦中相见，瘦影化秋蝶。

作者简介：赵我佩，字君兰，仁和人，赵庆熺女，□砺轩室。